PROCES VERBAL

Nr. 35 din 26.06.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Alexandru BUREAN; Viorel CIBOTARU; Boris FOCŞA; Tudor TATARU.

Au lipsit: Veaceslav IONIŢĂ; Igor MUNTEANU.

Au asistat:

V. Todercan, Preşedintele Companiei, A. Răileanu, Director Televiziune, C. Vulpe, vicedirector Radiodifuziune, D. Ţurcanu, şef Direcţie monitorizare, relaţii cu publicul şi internaţionale, S. Moraru, reporter în Departamentul actualităţi TV,  L. Burghilă, autor şi producător al proiectului „Caravela culturii”, reprezentanţi ai mijloacelor de informare în masă, ş.a.

Ordinea de zi:

1. Întîlnirea cu producătorii emisiunii “Caravela culturii”.
2. Aprobarea bugetului IPNA Compania “Teleradio-Moldova” pentru anul 2009 (raportor: V. Todercan, Preşedintele Companiei).
3. Monitorizarea unor emisiuni TV (“Vedete la bis”, “Cu noi la teatru”).

4. Diverse.

S-a votat începerea şedinţei cu ordinea de zi propusă.

“Pentru” – unanim.

        
La prima întrebare membrii C.O. au discutat cu realizatorii proiectului „Caravela culturii”. L. Burghilă a apreciat colaborarea cu Compania „Teleradio-Moldova” prin obţinerea posibilităţii de difuzare la postul TV „Moldova 1” a emisiunii de sinteză privind acţiunile proiectului dat. Dumneaei a optat pentru modificarea orei de emisie, dat fiind faptul că marea majoritate a spectatorilor din regiunea rurală nu au posibilitate să o privească. S-a comunicat că la constituirea viitoarei grilei de emisie se va ţine cont de rugămintea dată,  reieşind din posibilităţile curente. În final, membrii C.O. şi-au exprimat convingerea că colaborarea pe viitor cu Asociaţia Obştească „Caravela Culturii” va cunoaşte o dezvoltare prodigioasă.
La a doua întrebare V. Todercan a propus spre aprobare Caietul de sarcini pentru anul 2009. La alcătuirea acestuia s-a ţinut cont de creşterea volumului de emisie (24/24) şi necesităţile curente ale instituţiei. Planul financiar va constitui 91 026 mii lei, sumă alocată din buget, iar 16 000 mii lei vor parveni din serviciile de publicitate prestate de Companie. Membrii C.O. au menţionat că necesităţile Companiei nu vor fi acoperite de suma totală de 107 026 mii lei. În discuţii au luat cuvîntul:  M. Şlapac, L. Barbus, V. Cibotaru, T. Tataru, A. Dubrovschi, A. Burean. S-a propus ca planul financiar pentru anul 2009 să constituie 127 026 mii.
S-a votat: “Pentru” – unanim.

La a treia întrebare au luat cuvîntul: M. Şlapac, L. Barbus, A. Burean, V. Cibotaru, T. Tataru, A. Dubrovschi. Fiecare membru şi-a expus părerea despre emisiunile “Vedete la bis” şi “Cu noi la teatru”.

S-a luat act.

La propunerea şefei Serviciului economic T. Stelea s-a înaintat spre discuţie posibilitatea majorării categoriei de salarizare a conducătorilor auto din cadrul Companiei „Teleradio-Moldova”. Dumneaei a menţionat că conform Regulamentului de salarizare au fost instituite noi trepte de remunerare a angajaţilor Companiei. Pentru mărirea salariilor angajaţilor menţionaţi este nevoie de a majora categoria salarială. Prin consens, membrii C.O. au aprobat propunerea dată.
S-a hotărît: 

A aproba Caietul de sarcini al Companiei “Teleradio-Moldova” pentru anul 2009, care include declaraţia politicii de programe şi planul financiar în mărime de 127 026 mii lei.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

